মানুষ ও পিট-ভাইপার সাপ উভয়ের ট্র্যপা-১ প্রোটিনটির ব্যবহার একদম ভিন্ন। র্যটল স্নেকের যেমন চোখের নিচে লরিয়াল পিট নামক বিশেষায়িত জায়গা রয়েছে। লরিয়াল পিট মূলত একরকমের উন্মুক্ত পকেট। এ পকেটের ঝিল্লীতে বিভিন্ন স্নায়ু থাকে যারা আবার ট্র্যপা-১ প্রোটিনের সাথে সংযুক্ত। এই স্নায়ুগুলো আবার সর্প-মস্তিষ্কের যে অংশ দর্শন-বোধের জন্য দায়ী তার পেছনে যুক্ত। ফলে সাপ চোখ দিয়ে তার চারপাশের ছবি দেখার সাথে সাথে তাপীয় মানচিত্রও দেখতে পায়। অর্থাৎ সাপ ট্র্যপা-১ প্রোটিনের সাহায্যে অবলোহিত আলো দেখতে পারে।